કમનસીબે હું એની વાતમાં આવી ગઈ. એ ઘટનાનાં બીજા જ અઠવાડિયે એણે મારી સમક્ષ ભારત આવવાની ઓફર મૂકી. તુરંત અમે બંને ફ્લાઇટ પકડીને અહીં આવી ગયા. બે અઠવાડિયા સુધીરહેવાનું છે એમ કહીને એ મને અહીં લાવ્યો અને મારા પિયર આવવાનાં બે દિવસની અંદર બિઝનેસ–મીટિંગ માટે બેંગ્લોર જાઉં છું એમ કહીને લંડન ભાગી ગયો. જોકે, આ બધી વાતોનો ખરેખર હવેકોઇ અર્થ નથી કારણકે હું ઘણી આગળ વધી ચૂકી છું. એ વાતને પણ મહિનાઓ વીતી ચૂક્યા છે. સંદીપનાં ફ્રેન્ડ પાસેથી ખબર મળી કે લંડનની જે ઓફિસમાં એ કામ કરતો હતો ત્યાંથી એને કાઢીમૂકવામાં આવ્યો છે કેમકે સંદીપની વર્તણૂક બધાને એબનોર્મલ લાગવા માંડી હતી. હાલમાં એ સાયકોલોજિસ્ટ પાસે સેશન લઈ રહ્યો છે. આ વાત તારા સુધી પહોંચાડવાનો એકમાત્ર આશય એ કે તુંએટલું સમજી જાય કે સંદીપનાં જવાથી હું જરા પણ દુઃખી નથી. સંબંધને બચાવવા માટે મારાથી થઈ શકતી હતી એ તમામ કોશિશો મેં કરી, પણ નસીબને કદાચ એ મંજૂર જ નહોતું…